Άγιος Αλέξιος

Όνομα Αγίων της Ορθόδοξης Εκκλησίας. Υπάρχουν οι εξής Άγιοι με αυτό το όνομα:Εγκυκλοπαίδεια Πάπυρος-Λαρούς, Αθήνα, 1964, τόμ. 2.
 Αλέξιος ο μάρτυς. Μαζί με άλλους εικονολάτρες επιτέθηκε εναντίον ενός Σπαθαρίου που επιχείρησε να αφαιρέσει την εικόνα του Χριστού από τη Χαλκή Πύλη του Βυζαντίου. Ο Σπαθάριος έπεσε και σκοτώθηκε. Ο μάρτυς, όπως και οι άλλοι εικονολάτρες, θανατώθηκε από τον εικονομάχο Λέοντα το 730. Η ομάδα των μαρτύρων εορτάζεται την 9η Αυγούστου.
 Αλέξιος ο όσιος. Αποκαλείται και Αλέξιος, ο άνθρωπος του Θεού. Καταγόταν από τη Ρώμη και ήκμασε επί Θεοδοσίου του Μεγάλου (378-395). Είχε έφεση προς τον ασκητικό βίο. Λόγω της επιθυμίας των γονέων του, που δεν είχαν άλλο τέκνο, νυμφεύθηκε αλλά εγκατέλειψε τη συζυγική ζωή από την πρώτη νύκτα του γάμου και περιπλανήθηκε ζώντας ασκητικά. Επέστρεψε στη Ρώμη όπου φιλοξενήθηκε ως άγνωστος από τον πατέρα του και αναγνωρίστηκε μετά τον θάνατό του από σημείωμα που άφησε. Ενταφιάστηκε στον ναό του Αγίου Πέτρου. Εορτάζεται την 17η Μαρτίου. Είναι πολιούχος άγιος της πόλης των Καλαβρύτων.
 Αλέξιος ο όσιος. Επίσκοπος Νικαίας της Βιθυνίας (Μ. Ασία). Ήκμασε τον 11ο αιώνα. Εορτάζεται την 10η Ιουνίου.

Βιβλιογραφία

Αλεξιος